ભારતીય સિસ્ટમની એ ગંભીર અને ગુનાઇત માનસિકતા છે કે ક્રિકેટ સિવાય એકપણ રમતને યોગ્ય પ્રોત્સાહન કે સગવડો મળતી નથી અને તેમ છતાં દરેક રમતના ખેલાડીઓ, તેમના કોચ, તેમના પરિવાર અને મુઠ્ઠીભર શુભેચ્છકો બીજી કોઈ બાબતની પરવા કર્યા વિના રમત ઉપર ધ્યાન કેન્દ્રિત કરે છે, દેશનું પ્રતિનિધિત્વ કરવામાં ગૌરવ અનુભવે છે અને મેડલ મેળવવા માટે પણ જીવ રેડી દે છે, આટલું કર્યા પછી પણ શોભા ડે જેવાં લોકો”… સેલ્ફ્ી લો અને ખાલી હાથે પાછા આવો…” એવું બોલી નાખે ત્યારે વ્યક્તિગત રીતે શોભા ડેનું અને સાર્વજનિક રીતે દેશનું ગૌરવ તો હણાય જ છે, સાથે તમામ અભાવ અને અડચણ વચ્ચે ઓલિમ્પિક્સમાં ભાગ લેતા ખેલાડીઓની લાગણીને વધુ એક ધક્કો પહોંચે છે.